Nemzeti Közszolgálati Egyetem Hadtudományi és Honvédtisztképző Kar | 2014.

Felkészítés és kiképzés virtuális (szimulációs) környezetben

(kutatási terv)

Készítette:

Dr. Kállai Attila alezredes

kiemelt kutatási terület-vezető

Tartalom

[A kiemelt kutatási terület (KKT) kutatási céljai 2](#_Toc392202966)

[A KKT kutatásainak várt eredményei 2](#_Toc392202967)

[A KKT munkájába bevont kutatók, hallgatók 2](#_Toc392202968)

[KKT munkarendje, a működés tervezett időkerete 3](#_Toc392202969)

[A KKT által gondozott diplomamunka/szakdolgozat kiajánlások 4](#_Toc392202970)

[A KKT által tervezett workshop (kerekasztal-beszélgetés) témája, tervezett időpontja 4](#_Toc392202971)

[A KKT hazai- és külföldi akadémiai és ipari kapcsolatai 4](#_Toc392202972)

A kiemelt kutatási terület (KKT) kutatási céljai

A Nemzeti Közszolgálati Egyetem Hadtudományi és Honvédtisztképző Karán folyó képzési célokkal, valamint a *„Korszerű hadviselés és haderő*” megnevezésű hadtudományi kutatóműhely célkitűzéseivel összhangban, a gyakorlatorientált képzést és felkészítést támogató, könnyen elsajátítható kezelésű, fejlett szimulációs felkészítési/kiképzési módszerek, eljárások kutatása és adaptálási lehetőségek vizsgálata a parancsnoki-műveleti felkészítésben.

A KKT kutatásainak várt eredményei

A gyakorlatorientált képzés és felkészítés eredményességének növelése költséghatékonyan szimulációs eszközök felhasználásával valósítható meg. A Nemzeti Közszolgálati Egyetemen folyó honvédtiszt képzés korszerűsítésének elengedhetetlen kellékei a fejlett szimulációs rendszerek. A szimuláció hatékonysága a virtuális harcmező realisztikus, minden lényeges elemében könnyen paraméterezhető, ezen elemek bonyolult kölcsönhatásait és összefüggéseit valós időben modellezni képes, a harcmező sajátosságait leginkább megközelítő modelltér alkalmazásával fokozható.

A kutatás elvárt eredménye a szimulációs rendszer használatának elsajátításához szükséges képzési, felkészítési feladatok meghatározása, valamint a virtuális harcmezőn végrehajtható konkrét alap- és szakharcászati feladatok kidolgozása. Ennek keretében a kutatásnak meg kell határozni a szimulációs rendszer lehetséges alkalmazási köreit is feltételeit, továbbá a jelenleg fennálló képzési rendszerbe történő illeszthetőségét. A kutatásnak olyan részterületei és ez által részeredményei is lehetnek, melyek túlmutatnak a szimulációs rendszer alapképességein (tájékozódási, fegyver- és lőelméleti ismeretek fejlesztése; valós földrajzi modelltér létrehozása szabványos adatbázisok alapján; időjárási és klimatikus tényezők hatáselemzése stb.)

A KKT munkájába bevont kutatók, hallgatók

KKT-vezető: Dr. Kállai Attila alezredes

Kutató: Szilágyi Gábor sz. hadnagy

Belső szakember: 1 fő (egyeztetés alatt)

Külső szakember: 1 fő (egyeztetés alatt)

KKT munkarendje, a működés tervezett időkerete

1. fázis: 2014. augusztus 01. – 2014. december 31. (5 hónap)
	1. Kutatási terv és részletes szinopszis kidolgozása (2014. szeptember 01-ig);
	2. Szimulációs rendszer telepítése és beüzemelése (beszerzéstől függően, előreláthatólag 2014. szeptember végéig);
	3. Tervezett alkalmazási területek szimulációs feladatainak kidolgozása (2014. szeptember-október);
	4. Elsődleges kutatási eredmények bemutatása workshop és tanulmányok formájában (2014. november);
	5. Több felhasználós (hálózati) kiépítés infrastrukturális és egyéb követelményeinek meghatározása, továbbá a kiépítés előkészületeinek megkezdése (2014. november-december);
	6. Kutatás 1. fázisának zárása, eredmények publikálása (2014. december); felkészülés a kutatás 2. fázisának indítására.
2. fázis: 2015. január 01. – 2015. december 31. (12 hónap)
	1. Felkészülés a több felhasználós (hálózati) kiépítés megvalósítására.
	2. Szimulációs eszközök (munkaállomások és hálózati eszközök) beszerzése.
	3. A kutatás 1. fázisában kidolgozott szimulációs feladatok futtatásának tesztelése többfelhasználós környezetben.
	4. Szakmai konzultációk, workshopok lebonyolítása.
	5. Kutatási eredmények összefoglalása, megvalósulási előtanulmányok készítése.
	6. Konferencia előadások megtartása (2015. október).
	7. Bedolgozás tanulmánykötetbe (2015. november).

A KKT által gondozott diplomamunka/szakdolgozat kiajánlások

* Összetett harcászati feladatok végrehajtása virtuális (szimulációs) környezetben.
* Szélsőséges időjárási és a klimatikus viszonyok modellezése virtuális (szimulációs) környezetben.
* Békeműveleti felkészítés és kiképzés támogatása harcászati szimulációs rendszerrel.
* Szakharcászati feladatok kidolgozásának és gyakorlásának lehetőségei virtuális (szimulációs) környezetben.

A KKT által tervezett workshop (kerekasztal-beszélgetés) témája, tervezett időpontja

* Harcfeladatok virtuális (szimulációs) környezetben történő kidolgozásának szakharcászati aspektusai (2014. november);
* Kutatási eredmények bemutatása (2015. június).

A KKT hazai- és külföldi akadémiai és ipari kapcsolatai

* MH Geoinformációs Szolgálat
* University of Defence, Brno
* Bohemia Interactive Simulations